แม่น้ำแทดง

แม่น้ำแทดง () เป็นแม่น้ำขนาดใหญ่ในประเทศเกาหลีเหนือ แม่น้ำสายนี้มีต้นกำเนิดในเทือกเขารังนิมทางตอนเหนือของประเทศ จากนั้นไหลไปทางตะวันตกเฉียงใต้ลงสู่อ่าวเกาหลีที่นัมโพSuh, Dae-Sook (1987) "North Korea in 1986: Strengthening the Soviet Connection" Asian Survey 27(1): pp. 56-63, page 62 ระหว่างทางนั้นได้ไหลผ่านเปียงยาง เมืองหลวงของประเทศ โดยมีสถานที่สำคัญตั้งอยู่ริมแม่น้ำ เช่น หอคอยชูเช และจัตุรัสคิม อิล-ซ็อง

แม่น้ำมีความยาว  และโดยทั่วไปมีความลึกมาก ถือเป็นแม่น้ำที่ยาวที่สุดเป็นอันดับห้าบนคาบสมุทรเกาหลีและยาวที่สุดเป็นอันดับสองในเกาหลีเหนือ โดยเปียงยางตั้งอยู่ห่างจากปากแม่น้ำขึ้นไปทางต้นน้ำประมาณ 110 กิโลเมตร ซุนช็อนอยู่ห่างขึ้นไป 192 กิโลเมตร และแทฮึงอยู่ห่างขึ้นไป 414 กิโลเมตร ด้วยความลึกของแม่น้ำ จึงมีการใช้เพื่อการขนส่งทางน้ำอย่างแพร่หลาย โดยเรือขนาดใหญ่สามารถเดินเรือลึกเข้ามาในแผ่นดินได้ถึง 65 กิโลเมตร แม้การจราจรทางพาณิชย์ส่วนใหญ่จะสิ้นสุดที่ซงริม

ประวัติศาสตร์
อาณาจักรโกคูรยอก่อตั้งขึ้นบนชายฝั่งของแม่น้ำสายนี้ มีการค้นพบแหล่งโบราณคดีจำนวนมากที่มีอายุย้อนไปถึงยุคหินใหม่และยุคสัมฤทธิ์ตามแนวแม่น้ำ ตลอดจนโบราณวัตถุและซากปรักหักพังจากอาณาจักรโกคูรยอ นอกจากนี้ ครั้งหนึ่งมันยังเคยเป็นที่รู้จักในชื่อแม่น้ำแพ ()(1973) Transactions of the Korea branch of the Royal Asiatic Society. vol. 48, page 59

 เขื่อนและสะพาน 
ใน ค.ศ. 1954 สะพานข้ามแม่น้ำแทดงถูกทำลายบางส่วนในช่วงสงครามเกาหลี แม้สะพานจะได้รับความเสียหาย แต่ชาวเกาหลีหลายร้อยคนก็ได้ใช้สะพานนี้ในการข้ามแม่น้ำแทดงเพื่อหลบหนีไปทางใต้ ภาพถ่ายเหตุการณ์ดังกล่าวของแมกซ์ เดสฟอร์ชื่อว่า Flight of Refugees Across Wrecked Bridge in Korea (การอพยพของผู้ลี้ภัยข้ามสะพานที่พังทลายในเกาหลี) ได้รับรางวัลพูลิตเซอร์สาขาการถ่ายภาพประจำปี 1951

ใน ค.ศ. 1986 รัฐบาลดำเนินการสร้างเขื่อนทดน้ำนัมโพความยาว 8 กิโลเมตรจนแล้วเสร็จ โดยมีประตูเรือสามช่องและประตูระบายน้ำ 36 ช่อง บริเวณปากแม่น้ำแทดงใกล้กับนัมโพ เขื่อนนี้ทำหน้าที่ควบคุมน้ำท่วมและส่งน้ำเพื่อการชลประทานไปยังพื้นที่ที่เพิ่งได้รับการถมทะเลขึ้นใหม่จากอ่าวเกาหลี เขื่อนยังช่วยป้องกันไม่ให้น้ำจากแม่น้ำที่ไหลออกไปปนกับน้ำทะเล ซึ่งส่งผลให้ความเข้มข้นของสารปนเปื้อนเพิ่มสูงขึ้นTenenbaum, David J. (2005) "International Health: North Korean Catastrophe" Environmental Health Perspectives 113(1): p. A26, page A26 นอกจากนี้ยังมีการสร้างเขื่อนอื่น ๆ เช่น สถานีไฟฟ้านย็องว็อนเพื่อผลิตพลังงานให้แก่ประเทศ(209) Korea Today No. 640

ในเปียงยาง มีสะพานหกแห่งข้ามแม่น้ำแทดง รวมถึงสะพานอกรยู สะพานรึงรา และสะพานแทดง

 สมุดภาพ 

 อ้างอิง 

 แหล่งข้อมูลอื่น 


หมวดหมู่:แม่น้ำในประเทศเกาหลีเหนือ
หมวดหมู่:เปียงยาง
หมวดหมู่:จังหวัดพย็องอันใต้